*2. melléklet a …./2016. (I. 28.) KÖKT határozathoz*

1. **ÚTMUTATÓ AZ AJÁNLATTEVŐKNEK**

**Jelen közbeszerzési eljárásra a 2015. évi CXLIII. törvény (továbbiakban: Kbt.) rendelkezései az irányadóak.**

1. **Közös ajánlattétel**

*Kbt. 35. §(1) „Több gazdasági szereplő közösen is tehet ajánlatot vagy nyújthat be részvételi jelentkezést.*

*(2) Az (1) bekezdés szerinti esetben a közös ajánlattevők vagy részvételre jelentkezők kötelesek maguk közül egy, a közbeszerzési eljárásban a közös ajánlattevők vagy részvételre jelentkezők nevében eljárni jogosult képviselőt megjelölni.*

*(3) A közös ajánlattevők vagy részvételre jelentkezők csoportjának képviseletében tett minden nyilatkozatnak egyértelműen tartalmaznia kell a közös ajánlattevők vagy részvételre jelentkezők megjelölését.*

*(4) Ahol e törvény az ajánlatkérő számára az ajánlattevők vagy részvételre jelentkezők értesítését írja elő, valamint a kiegészítő tájékoztatás megadása [56. §], a hiánypótlás [71. §], a felvilágosítás [71. §] és indokolás [72. §] kérése esetében az ajánlatkérő a közös ajánlattevőknek vagy közös részvételre jelentkezőknek szóló értesítését, tájékoztatását, illetve felhívását a (2) bekezdés szerinti képviselőnek küldi meg.*

*(5) Amennyiben az ajánlatkérő ajánlati biztosíték nyújtását [54. §] írja elő, a közös ajánlattevőknek a biztosítékot elegendő egyszer rendelkezésre bocsátaniuk. Az ajánlati kötöttségnek bármelyik közös ajánlattevő részéről történt megsértése [54. § (4) bekezdése] esetén a biztosíték az ajánlatkérőt illeti meg.*

*(6) A közös ajánlattevők a szerződés teljesítéséért az ajánlatkérő felé egyetemlegesen felelnek.*

*(7) A közös ajánlatot vagy részvételi jelentkezést benyújtó gazdasági szereplők személyében az ajánlattételi vagy több szakaszból álló eljárásban a részvételi határidő lejárta után változás nem következhet be.*

*(8) Az ajánlatkérő a közbeszerzési eljárásban történő részvételt nem kötheti gazdálkodó szervezet alapításához.”*

Az ajánlattevő vagy részvételre jelentkező ugyanabban a közbeszerzési eljárásban

a) nem tehet másik ajánlatot más ajánlattevővel közösen, illetve nem nyújthat be másik részvételi jelentkezést más részvételre jelentkezővel közösen,

b) más ajánlattevő alvállalkozójaként nem vehet részt,

c) más ajánlattevő szerződés teljesítésére való alkalmasságát nem igazolhatja [Kbt. 65. § (7) bekezdés].

1. **Értelmező rendelkezések**

*alvállalkozó:*az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

a) azon gazdasági szereplőt, amely tevékenységét kizárólagos jog alapján végzi,

b) a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,

c) építési beruházás esetén az építőanyag-eladót;

A nyertes ajánlattevő legkésőbb a szerződés megkötésének időpontjában köteles az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A nyertes ajánlattevő a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

*gazdasági szereplő*: bármely természetes személy, jogi személy, egyéni cég vagy személyes joga szerint jogképes szervezet, vagy ilyen személyek vagy szervezetek csoportja, aki, illetve amely a piacon építési beruházások kivitelezését, áruk szállítását vagy szolgáltatások nyújtását kínálja.

*üzleti titok*

Kbt. 44. § (1) A gazdasági szereplő az ajánlatban, részvételi jelentkezésben, hiánypótlásban, valamint a 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

(2) Az (1) bekezdés alkalmazásában a gazdasági szereplő nem nyilváníthatja üzleti titoknak különösen

a) azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,

b) az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,

c) az ajánlattevő, illetve részvételre jelentkező által az alkalmasság igazolása körében bemutatott

ca) korábban teljesített közbeszerzési szerződések, illetve e törvény szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,

cb) gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,

d) az ajánlatban meghatározott áruk, építési beruházások, szolgáltatások leírását, ide nem értve a leírásnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak,

e) ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak és a (3) bekezdés alapján nincs akadálya az üzleti titokká nyilvánításnak.

(3) A gazdasági szereplő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a 76. § szerinti értékelési szempont alapján értékelésre kerül, de az ezek alapjául szolgáló - a (2) bekezdés hatálya alá nem tartozó - részinformációk, alapadatok (így különösen az árazott költségvetés) nyilvánosságra hozatalát megtilthatja.

(4) Ha a gazdasági szereplő meghatározott információk, adatok üzleti titokká nyilvánítása során az (1)-(3) bekezdésben foglaltakat nem tartotta be, az ajánlatkérő hiánypótlás keretében köteles felhívni az érintett gazdasági szereplőt a megfelelő tartalmú dokumentum benyújtására.

## NYILATKOZATOK, IGAZOLÁSOK JEGYZÉKE

|  |  |
| --- | --- |
| csatolandó dokumentum | oldalszám |
| felolvasólap |  |
| kizáró okokra vonatkozó nyilatkozatok |  |
| Kbt. 66.§ (2) bekezdése szerinti ajánlati nyilatkozat |  |
| Kbt. 66.§ (4) bekezdése szerinti nyilatkozat a kkv minősítésről |  |
| Kbt. 66.§ (6) bekezdése szerinti nyilatkozat alvállalkozókról |  |
| nyilatkozat alkalmasságot igazoló szervezetről, alkalmassági követelmény megjelölése |  |
| alkalmasságot igazoló szervezettel kötött szerződés vagy előszerződés az erőforrások rendelkezésre állásáról |  |
| nyilatkozat alkalmassági feltételeknek való megfelelésről |  |
| aláírási címpéldány vagy aláírás-minta |  |
| nyilatkozat a papír alapú és az elektronikus példány egyezőségéről |  |
| meghatalmazás a nyilatkozatok aláírására (adott esetben) |  |
| változásbejegyzési kérelem és cégbírósági érkeztető igazolás másolata (adott esetben) |  |
| idegen nyelvű iratok felelős fordítása (adott esetben) |  |
| 1db elektronikus ajánlat |  |
| felhívásban előírt egyéb dokumentumok |  |

## 1. Felolvasólap

**Tárgy: „Köztemetés szolgáltatás megrendelése keretszerződés keretében”**

|  |
| --- |
| Ajánlattevő neve: ………………………………………………………………………………. |
| Székhely: | ………………………………………………………………………………. |
| Telefon: | ………………………………………………………………………………. |
| Telefax: | ………………………………………………………………………………. |
| e-mail: | ………………………………………………………………………………. |

|  |
| --- |
| AJÁNLAT ÉRTÉKELÉSRE KERÜLŐ TARTALMI ELEME |
| értékelési szempont | ajánlat |
| 1. köztemetés szolgáltatás nettó vállalkozói díja urnás temetés esetén (ravatalozó és hűtési díj nélkül) Ft/fő
 | Ft/fő |
| 1. köztemetés szolgáltatás nettó vállalkozói díja a hamvak szétszórása esetén (ravatalozó és hűtési díj nélkül) Ft/fő
 | Ft/fő |
| 1. napi hűtési díj a halottvizsgálati bizonyítvány kiállítását követő naptól számítva (nettó Ft/nap)
 | Ft/nap |
| 1. az eltemetés ideje a halott vizsgálati bizonyítvány kiállításának napjától számítva naptári napokban megadva
 | nap |
| 1. a hamvak elhelyezésének maximális távolsága Budapest X. kerülettől (km)
 | km |

Dátum: ………………………….

………………………………

cégszerű aláírás

## 2. Nyilatkozat kizáró okok tekintetében

**(Kbt. 62.§ (1) g)-k) és m) pontjai, valamint 67.§ (4) bekezdése)**

Alulírott ……………………..…, mint a ……………………………… (Ajánlattevő) cégjegyzésre jogosult képviselője felelősségem tudatában

kijelentem,

hogy a **„Köztemetés szolgáltatás megrendelése keretszerződés keretében”** tárgyú közbeszerzési eljárásban az általam képviselt vállalkozással szemben nem állnak fenn a felhívásban előírt, a Kbt. 62.§ (1) bekezdés g)-k) és m) pontjaiban meghatározott következő kizáró okok:

g) közbeszerzési eljárásokban való részvételtől a 165. § (2) bekezdés f) pontja alapján jogerősen eltiltásra került, a Közbeszerzési Döntőbizottság vagy - a Közbeszerzési Döntőbizottság határozatának felülvizsgálata esetén - a bíróság által jogerősen megállapított időtartam végéig;

h) korábbi közbeszerzési vagy koncessziós beszerzési eljárásban hamis adatot szolgáltatott vagy hamis nyilatkozatot tett, ezért az eljárásból kizárták, és a kizárás tekintetében jogorvoslatra nem került sor az érintett közbeszerzési eljárás lezárulásától számított három évig;

1. az adott eljárásban előírt adatszolgáltatási kötelezettség teljesítése során a valóságnak nem megfelelő adatot szolgáltat (a továbbiakban: hamisadat), illetve hamis adatot tartalmazó nyilatkozatot tesz, vagy a közbeszerzési eljárásban előzetes igazolásként benyújtott nyilatkozata ellenére nem tud eleget tenni az alkalmasságot, a kizáró okokat vagy a 82. § (5) bekezdése szerinti kritériumokat érintő igazolási kötelezettségének (a továbbiakban együtt: hamis nyilatkozat), amennyiben

ia) a hamis adat vagy nyilatkozat érdemben befolyásolja az ajánlatkérőnek a kizárásra, az alkalmasság fennállására, az ajánlat műszaki leírásnak való megfelelőségére vagy az ajánlatok értékelésére vonatkozó döntését, és

ib) a gazdasági szereplő szándékosan szolgáltatott hamis adatot vagy tett hamis nyilatkozatot, vagy az adott helyzetben általában elvárható gondosság mellett egyértelműen fel kellett volna ismernie, hogy az általa szolgáltatott adat a valóságnak, illetve nyilatkozata a rendelkezésére álló igazolások tartalmának nem felel meg;

j) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a közbeszerzési eljárásban, vagy korábbi közbeszerzési vagy koncessziós beszerzési eljárásból ebből az okból kizárták, és a kizárás tekintetében jogorvoslatra nem került sor az érintett közbeszerzési eljárás lezárulásától számított három évig;

k) tekintetében a következő feltételek valamelyike megvalósul:

ka) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

kb) olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pont ra)-rb) vagy rc)-rd) alpontja szerinti tényleges tulajdonosát nem képes megnevezni, vagy

kc) a gazdasági szereplőben közvetetten vagy közvetlenül több mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a kb) alpont szerinti feltétel fennáll.

m) esetében a 25. § szerinti összeférhetetlenségből, illetve a közbeszerzési eljárás előkészítésében való előzetes bevonásból eredő versenytorzulást a gazdasági szereplő kizárásán kívül nem lehet más módon orvosolni.

A **Kbt. 62.§ (1) bekezdés kb)** alpontjában foglaltaknak és a 321/2015. (X. 30.) Korm. rendelet 17.§ (1) bekezdésének megfelelően nyilatkozom, hogy az általam képviselt gazdasági szereplő *(****a megfelelő aláhúzandó****):*

*-* olyan társaságnak minősül, amelyet szabályozott tőzsdén jegyeznek,

*-* olyan társaságnak minősül, amelyet nem jegyeznek szabályozott tőzsdén,

Ha az ajánlattevő olyan társaságnak minősül, amelyet nem jegyeznek szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § *r)* pont *ra)-rb)* vagy *rc)-rd)* alpontja szerint definiált valamennyi tényleges tulajdonosa nevének és állandó lakóhelyének bemutatása:

…………………………………………………………………,

………………………………………………………………….

Vagy

nyilatkozom, hogy nincs a pénzmosásról szóló törvény 3. § r) pont ra)-rb) vagy rc)-rd) alpontja szerinti tényleges tulajdonosa az általam képviselt gazdasági szereplőnek.

A 321/2015. (X. 30.) Korm. rendelet 17. § (2) bekezdésének megfelelően nyilatkozom, hogy a szerződés teljesítése során nem veszek igénybe a Kbt. 62. § (1) g)-k) és m) pontjai szerinti kizáró okok hatálya alá tartozó alvállalkozót.

Dátum:

…………………………………….

cégszerű aláírás

## 3.Nyilatkozat a Kbt. 66. § (2), (4), (6) bekezdése tekintetében

Alulírott …………………………………… (Ajánlattevő) cégjegyzésre jogosult képviselője a **„Köztemetés szolgáltatás megrendelése keretszerződés keretében”** tárgyú közbeszerzési eljárás alapján megkötött szerződés teljesítése érdekében

1. Nyilatkozom a Kbt. 66.§ (6) bekezdés a) pontja alapján, hogy a közbeszerzés tárgyának alábbiakban meghatározott részeivel összefüggésben alvállalkozó(ka)t veszek igénybe[[1]](#footnote-1):

|  |
| --- |
| **A közbeszerzés azon része, amellyel összefüggésben szerződést fog kötni**  |
|  |

2. Nyilatkozom a Kbt. 66.§ (6) bekezdés b) pontja alapján, hogy a szerződés teljesítéséhez az alábbi – ajánlattételkor már ismert - alvállalkozó(ka)t kívánom igénybe venni:

|  |
| --- |
| **alvállalkozó megnevezése** |
|  |

**3.** A Kbt. 66. § (2) bekezdése alapján nyilatkozom, hogy maradéktalanul elfogadom az ajánlattételi felhívás és dokumentáció, valamint az annak részét képező szerződéstervezet feltételeit.A szerződéstervezetben rögzített, a tárgyi feladat ellátásához szükséges kötelezettségeinket maradéktalanul teljesítjük a Felolvasólapon rögzített ár alkalmazásával. Nyilatkozunk, hogy ajánlatunkat az ajánlati kötöttség beálltát követően az ajánlattételi felhívásban megjelölt időpontig fenntartjuk.

Nyilatkozom, hogy nyertességünk esetén a jelen dokumentáció mellékletét képező szerződéstervezet megkötését vállaljuk és azt a szerződésben foglalt a feltételekkel teljesítjük.

Nyilatkozom továbbá a Kbt. 66.§ (4) bekezdése szerint, hogy vállalkozásunk

* a kis- és középvállalkozásokról, fejlődésük támogatásáról szóló törvény szerint ……………………………………-vállalkozásnak[[2]](#footnote-2) minősül /
* nem tartozik a kis- és középvállalkozásokról, fejlődésük támogatásáról szóló törvény hatálya alá[[3]](#footnote-3).

Keltezés (helység, év, hónap, nap)

 …...………………………………………..

 (cégszerű aláírás)

**4.MEGHATALMAZÁS**

Alulírott \_\_\_\_\_\_\_\_\_\_\_\_\_\_\_\_\_\_\_\_, mint a(z) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (székhely: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) ajánlattevő/alvállalkozó/ az alkalmasság igazolására igénybe vett más szervezet cégjegyzésre jogosult képviselője ezennel meghatalmazom \_\_\_\_\_\_\_\_\_\_\_\_\_\_\_\_\_\_\_\_ (szig.z.: \_\_\_\_\_\_\_\_\_\_; szül.: \_\_\_\_\_\_\_\_\_\_; an.: \_\_\_\_\_\_\_\_\_\_; lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), hogy a(z) **„Köztemetés szolgáltatás megrendelése keretszerződés keretében”** tárgyban készített ajánlatunkat aláírásával lássa el.

Keltezés (helység, év, hónap, nap)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (meghatalmazó cégjegyzésre jogosult (meghatalmazott aláírása)

 képviselőjének aláírása)

Előttünk, mint tanúk előtt:

Aláírás: Aláírás:

Név: Név:

Lakcím: Lakcím:

1. **Nyilatkozat elektronikus és papír alapú példány egyezőségéről**

Alulírott …………………………………… (Ajánlattevő) cégjegyzésre jogosult képviselője a **„Köztemetés szolgáltatás megrendelése keretszerződés keretében”** tárgyú közbeszerzési eljárásban nyilatkozom, hogy az általam benyújtott ajánlat papír alapú és elektronikus példánya egymással mindenben szó szerint megegyezik.

Keltezés (helység, év, hónap, nap)

 …...………………………………………..

 (cégszerű aláírás)

1. **REFERENCIANYILATKOZAT VAGY IGAZOLÁS**

**(nem szükséges az ajánlatban csatolni, elegendő az ajánlatkérő Kbt. 69.§ (4) bekezdése szerinti külön felhívására benyújtani!)**

Alulírott………………………………………… mint a(z)……………………………….. (székhely:………………………………………) cégjegyzésre jogosult/meghatalmazott képviselője[[4]](#footnote-4) ezennel kijelentem, hogy a(z)……………………………… mint ajánlattevő/ közös ajánlattevő/alvállalkozó/ az alkalmasság igazolására igénybe vett más szervezet[[5]](#footnote-5) legjelentősebb szolgáltatásai a felhívás megküldésétől visszafelé számított három évben az alábbiak:

|  |  |  |  |  |  |
| --- | --- | --- | --- | --- | --- |
| **Szerződést kötő másik fél**(neve, székhelye, elérhetősége) | **Teljesítés helye és ideje** (időtartama, -tól –ig év/hó) | **Szerződés részletes tárgya** | **ellenszolgáltatás (nettó Ft)** | **Közös ajánlattevőként vagy projekttársaság tagjaként a saját teljesítés %-os mértéke** | **A teljesítés az előírásoknak és a szerződésnek megfelelően történt?** |
|  |  |  |  |  |  |
|  |  |  |  |  |  |
|  |  |  |  |  |  |

Keltezés (helység, év, hónap, nap)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 cégjegyzésre jogosult aláírása

1. **NYILATKOZAT ERŐFORRÁS SZERVEZET BEVONÁSÁRÓL**

Alulírott………ajánlattevő a Kbt. 65. § (7) bekezdése alapján nyilatkozom, hogy az alábbi kapacitást nyújtó szervezet(ek)et kívánjuk igénybe venni[[6]](#footnote-6):

|  |  |
| --- | --- |
| **Kapacitást rendelkezésre bocsátó szervezet (név, cím)** | **Az alkalmassági feltétel, amelynek igazolásához a kapacitást nyújtó szervezet erőforrására támaszkodik** |
|  |  |
|  |  |

*Felhívjuk a figyelmet, hogy a szakemberek - azok végzettségére, képzettségére - rendelkezésre állására vonatkozó követelmény, valamint a releváns szakmai tapasztalatot igazoló referenciákra vonatkozó követelmény teljesítésének igazolására az ajánlattevő csak akkor veheti igénybe más szervezet kapacitásait, ha az adott szervezet valósítja meg azt aszolgáltatást, amelyhez e kapacitásokra szükség van. A Kbt. 65.§ (1) bekezdés c) pontja szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A Kbt. 65.§ (7) bekezdés szerint csatolandó kötelezettségvállalásnak ezt kell alátámasztania.*

Keltezés (helység, év, hónap, nap)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sajátkezű aláírás)

1. **ERŐFORRÁS SZERVEZET ÉS AZ AJÁNLATTEVŐ KÖZÖTTI SZERZŐDÉS VAGY ELŐSZERZŐDÉS**, **amelyben az erőforrás szervezet kötelezettséget vállal, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.**

**(Kbt. 65. § (7) bekezdése alapján)**

1. **ALÁÍRÁSI CÍMPÉLDÁNY VAGY ALÁÍRÁSMINTA**

**10. folyamatban lévő változásbejegyzés esetén a változásbejegyzési kérelem és a cégbírósági érkeztető igazolás másolata**

1. **Nyilatkozat alkalmassági feltételeknek való megfelelésről**

Alulírott …………………………………… (Ajánlattevő) cégjegyzésre jogosult képviselője a **„Köztemetés szolgáltatás megrendelése keretszerződés keretében”** tárgyú közbeszerzési eljárásban nyilatkozom, hogy cégünk vonatkozásában maradéktalanul teljesülnek a felhívásban előírt műszaki-szakmai alkalmassági követelmények. Vállalom, hogy az ajánlatkérő Kbt. 69. § (4) bekezdése szerinti felhívására igazolom az alkalmassági követelmények fennállását a felhívásban előírtaknak megfelelően.

Keltezés (helység, év, hónap, nap)

 …...………………………………………..

 (cégszerű aláírás)

**Vállalkozási keretszerződés**

**(tervezet)**

Amely létrejött egyrészről

**Budapest Főváros X. kerület Kőbányai Önkormányzat** (székhelye: 1102 Budapest, Szent László tér 29., PIR-szám: 735737, Bankszámlaszám: OTP Bank Nyrt. 11784009-15510000-00000000, Adószám: 15735739-2-42, képviseli: Kovács Róbert polgármester megbízásából dr. Pap Sándor alpolgármester), mint megrendelő (a továbbiakban: **Megrendelő**),

másrészről

a(z) …………………………………………… (székhelye: …………………………………………., cégjegyzékszáma: …………………………………, , adószáma: ………………………, ……………………………………………………… számlaszám képviseli: ………………………………….) mint vállalkozó (a továbbiakban: **Vállalkozó**) …………………………..

között az alábbi feltételekkel:

1. **Előzmények**

Megrendelő, mint ajánlatkérő a közbeszerzésekről szóló 2015. évi CXLIII. törvény előírásaira figyelemmel közbeszerzési eljárást folytatott le, amelynek tárgya: **„*Köztemetés szolgáltatás megrendelése keretszerződés keretében*”.** Ezen közbeszerzési eljárás nyertes ajánlattevője Vállalkozó lett.

A fentiek alapján a felek az alábbi keretszerződést kötik:

**II. A keretszerződés tárgya és időtartama, a keretösszeg**

II.1. Szerződő Felek megállapodnak abban, hogy a Vállalkozó vállalja a Megrendelő által – eseti megrendelések keretében – igényelt helyben szokásos legalacsonyabb összegű, hamvasztásos köztemetés szolgáltatás teljes körű lebonyolítását a szociális igazgatásról és szociális ellátásokról szóló 1993. évi III. törvény 48.§-ában foglaltak szerint. A szolgáltatás tartalma különösen, de nem kizárólagosan:

- az elhunyt szállítása (kórházból a hamvasztó üzembe, hamvasztó üzemből a temetőbe, hamvakat a temetőn belül)

- az elhunyt hűtése (temetői, kórházi és krematóriumi),

- az elhunyt hamvasztása,

- urnás temetés esetén a hamvak urnafülkében történő elhelyezése, vagy a hozzátartozó ez irányú igénye esetén a hamvak temetőben történő szétszórása,

- urnás temetés esetén az urnafülke feletti 10 év időtartamú rendelkezési jog,

- a temetéshez szükséges kellékek biztosítása (BIO zsák, műanyagurna, urnabetét, márvány záró lap véséssel),

- temetői és adminisztrációs munkák.

II.2. A jelen keretszerződés a szerződéskötéstől kezdődően 36 hónap határozott időtartamra szól, kivéve amennyiben a keretösszeg a szerződés lejárta előtt kimerítésre kerül.

II.3. Felek a jelen keretszerződést 60.000.000 Ft + áfa keretösszegig kötik. Megrendelőnek nincsen megrendelési kötelezettsége a teljes keretösszegre.

**III. A teljesítés**

III.1. A teljesítés helye: Magyarország. **Vállalkozó a hamvakat Budapest X. kerülettől legfeljebb……….km-re helyezi el az ajánlatában foglaltak szerint.**

III.2. **Vállalkozó vállalja, hogy a halott vizsgálati bizonyítvány kiállításától számított……….napon belül eltemeti a halottat az ajánlatában foglaltak szerint.**

III.3. A Vállalkozó vállalja, hogy a jelen pont szerinti megrendelői igények átvételéről haladéktalanul írásban választ küld a Megrendelő részére.

III.4. Vállalkozó a jelen szerződés aláírásával kijelenti, hogy rendelkezik a szolgáltatás teljesítéséhez szükséges jogosultságokkal, ismeretekkel.

III. 5. Vállalkozó kijelenti, hogy a teljesítés során a vonatkozó hatályos jogszabályoknak és Megrendelő érdekének megfelelően jár el. Amennyiben a teljesítési időtartam alatt a vonatkozó jogszabályok, bármelyike módosul, úgy a módosításokat követő megrendeléseket a hatályba lépett, módosított jogszabályok szerint köteles Vállalkozó teljesíteni.

III.6. A hozzátartozó jogosult választani, hogy urnás temetést igényel, vagy a hamvak temetőben történő szétszórását. Megrendelő a hozzátartozó igénye szerinti temetési módot rendeli meg Vállalkozótól és Vállalkozó a választott temetési módnak megfelelő vállalkozói átalánydíjról jogosult a számlát kiállítani. Amennyiben a hozzátartozó nem jelzi a hamvak temetőben szétszórására irányuló igényét, úgy automatikusan az urnás temetés kerül megrendelésre.

**IV. Fizetési feltételek, az ellenszolgáltatás összege**

IV.1. A Vállalkozót szerződésszerű teljesítés esetén az alábbi vállalkozói díj illeti meg:

1. **A teljes körű köztemetés szolgáltatás nettó vállalkozói díja urnás temetés esetén (hűtési díj és ravatalozás nélkül):……Ft/fő.**
2. **A teljes körű temetési szolgáltatás nettó vállalkozói díja a hamvak temetőben történő szétszórásával (hűtési díj és ravatalozás nélkül):………..Ft/fő.**
3. **A elhunyt hűtésének (a halott vizsgálati bizonyítvány kiállítását követő naptól számított, temetői és krematóriumi) nettó díja……………Ft/naptári nap.**

IV.2. A jelen szerződés IV.1.a) és b) pontjában szereplő nettó vállalkozói átalánydíj tartalmaz valamennyi költséget, így különösen, de nem kizárólagosan:

- az elhunyt szállításának (kórházból a hamvasztó üzembe, hamvasztó üzemből a temetőbe, hamvakat a temetőn belül),

- az elhunyt hamvasztásának,

- urnás temetés esetén a hamvak urnafülkében történő elhelyezésének költségét, szétszórásos temetés esetén a hamvak temetőben történő szétszórásának költségét,

- urnás temetés esetén az urnafülke feletti 10 év időtartamú rendelkezési jog költségét,

- a temetéshez szükséges kellékek díját (BIO zsák, műanyagurna, urnabetét, márvány zárólap véséssel),

- a temetői munkák díját és az adminisztrációs költségeket.

IV.3. Vállalkozó a köztemetés szolgáltatás IV.1. a), illetőleg b) pontjában foglalt vállalkozói átalánydíján felül csak az elhunyt hűtésének díját, valamint az ÁFA-t jogosult a Megrendelőnek kiszámlázni.

Az ÁFA felszámítása és megfizetése a hatályos jogszabályok alapján történik.

Amennyiben a hozzátartozó a helyben szokásos legalacsonyabb költségű hamvasztásos köztemetés szolgáltatáson felül további szolgáltatásokat (pl. ravatalozás) igényel, úgy annak költségét a hozzátartozó fizeti meg, azért a Megrendelő semmilyen felelősséget nem vállal.

IV.4. A Vállalkozó számla benyújtására temetésenként utólag jogosult, a Kbt. 135.§ (1) bekezdése szerint igazolt teljesítését követően, a tényleges teljesítésnek megfelelő összegben. A számlának részletesen tartalmaznia kell az elhunyt adatait és a teljesített szolgáltatásokat.

IV.5. A számlát a Megrendelő nevére és címére kell kiállítani és a Megrendelő címére kell benyújtani.

IV.6. Nem a Megrendelő címére benyújtott számlára kifizetés nem teljesíthető, ezekben az esetekben a Megrendelő fizetési késedelme kizárt.

IV.7. Ha a Megrendelő részéről kifogás merül fel a benyújtott számlával összefüggésben, úgy a Megrendelő köteles a kifogásolt számlát 10 napon belül visszajuttatni a Vállalkozó részére. Ebben az esetben az átutalási határidőt a korrigált számla Megrendelő általi kézhezvételétől kell számítani.

Alakilag vagy/és tartalmilag nem megfelelő számla kiállítása esetén Vállalkozó köteles új számlát kiállítani.

IV.8. Megrendelő a kifizetéseket az adózás rendjéről szóló 2003. évi XCII. törvény (Art.) 36/A. § rendelkezéseinek figyelembevételével teljesíti.

IV.9. Késedelmes fizetés esetén Vállalkozó jogosult a Polgári Törvénykönyvről szóló 2013. évi V. törvény 6:155. § szerint késedelmi kamat felszámítására. Megrendelő kijelenti, hogy szerződő hatóságnak minősül.

IV.10. Az esedékes vállalkozói díjat Megrendelő a részszámla kézhezvételétől számított 30 napon belül egyenlíti ki a Vállalkozó ………… Banknál vezetett ……….. számú bankszámlájára történő átutalással a Polgári Törvénykönyvről szóló 2013. évi V. törvény (a továbbiakban: Ptk.) 6:130.§ (1)-(2) bekezdése szerint, kivétel alvállalkozó igénybe vétele esetén, amikor a Kbt. 135.§ (3) bekezdésében foglalt eltérések alkalmazandóak a kifizetésre.

IV.11. A Vállalkozó kijelenti, hogy a Kbt. 136.§ (1) bekezdése értelmében nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) pontja szerinti feltételeknek nem megfelelő társaság tekintetében merülnek fel, és melyek a vállalkozó adóköteles jövedelmének csökkentésére alkalmasak, illetve vállalkozó kijelenti, hogy a szerződés teljesítésének teljes időtartama alatt tulajdonosi szerkezetét a megrendelő számára megismerhetővé teszi és a Kbt. 143.§ (3) bekezdése szerinti ügyletekről a megrendelőt haladéktalanul értesíti.

**V. Alvállalkozásba adás feltételei, jogutódlás**

V.1. Vállalkozó a szerződés teljesítéséhez az alábbi alvállalkozókat veszi igénybe:

Alvállalkozó megnevezése és székhelye:-----------------------------------------------------

Vállalkozó kijelenti, hogy a fent nevezett alvállalkozók nem állnak kizáró ok hatálya alatt.

V.2. Vállalkozó kijelenti, hogy a szerződés teljesítésének időtartama alatt minden további teljesítésbe bevonni kívánt alvállalkozót előzetesen bejelent a Megrendelőnek és a bejelentéssel egyidejűleg nyilatkozik arról, hogy az általa a teljesítésbe bevonni kívánt alvállalkozók nem állnak kizáró ok hatálya alatt.

V.3. Vállalkozó köteles bevonni a teljesítésbe az alkalmasságának igazolásában részt vett szervezetet vagy személyt, szakembert.

V.4. Az alvállalkozói teljesítés összesített aránya nem haladhatja meg a Vállalkozó saját teljesítésének arányát.

V.5. A teljesítésben részt vevő alvállalkozó nem vehet igénybe saját teljesítésének 50%-át meghaladó mértékben további közreműködőt.

V.6. Vállalkozó a jogosan igénybe vett alvállalkozókért úgy felel, mintha a munkát maga végezte volna el, míg alvállalkozó jogosulatlan igénybevétele esetén felelős minden olyan kárért is, amely, anélkül nem következett volna be.

V.7. A szerződés teljesítésében a Vállalkozó jogutódja is részt vehet, amennyiben, mint jogi személy átalakul vagy jogutódlással megszűnik és a jogutód nem áll kizáró ok hatálya alatt. A Vállalkozó személyében bekövetkező jogutódlásra a Kbt. 139.§-a az irányadó.

**VI. Szerződést megerősítő biztosítékok, Szerződésszegés, felelősség a teljesítésért**

VI.1. A Szerződő Felek rögzítik, hogy olyan okból bekövetkező késedelmes teljesítés esetére, amelyért Vállalkozó felelős, Vállalkozó késedelmi kötbért, továbbá nem teljesítése esetére meghiúsulási kötbért köteles fizetni.

VI.2. Késedelemnek tekintendő, ha a Vállalkozó a halott vizsgálati bizonyítvány kiállításának napjától számítva – olyan okból, amelyért felelős – nem temeti el a halottat a közbeszerzési eljárás során tett ajánlatában megajánlott határidőn belül. Késedelmes teljesítés esetén a kötbér mértéke a késedelmes teljesítéssel érintett minden naptári napra az elhunyt napi hűtési díjának megfelelő összeg. Megrendelő a késedelmi kötbért maximum 5 napig érvényesíti, azt követően a meghiúsulási kötbér szabályai irányadóak.

VI.3. A teljesítés olyan okból történő meghiúsulása esetén, amelyért a Vállalkozó felelős, a Vállalkozó meghiúsulási kötbért köteles fizetni, amelynek mértéke – a hozzátartozó által választott temetési módnak megfelelően – az urnás vagy a hamvak temetőben történő szétszórásával történő köztemetés szolgáltatás 1 főre jutó nettó vállalkozói átalánydíjának 25%-a, minden meghiúsulással érintett megrendelés esetén. Megrendelő meghiúsulás esetén jogosult a jelen keretszerződéstől elállni, vagy amennyiben a teljesítés részben már megtörtént, azt azonnali hatállyal felmondani.

VI. 4. Megrendelő a felmerülő kötbért minden esetben kiszámlázza, és azt Vállalkozó köteles 8 (nyolc) napon belül Megrendelő részére egy összegben, teljes egészében megfizetni.

VI. 5. Megrendelő fenntartja a jogát, hogy a kötbért meghaladó kárát Vállalkozóval szemben érvényesítse.

**VII. A Szerződő Felek együttműködése**

VII.1. A Szerződő Felek a jelen keretszerződés teljesítése során együttműködni kötelesek. Ennek során a Szerződő Felek minden olyan akadályról vagy körülményről, amely a keretszerződés teljesítése szempontjából lényeges, kötelesek egymást írásban haladéktalanul értesíteni. Az írásbeli értesítés akkor tekintendő kézbesítettnek, ha azt postán ajánlott küldeményként küldték meg a címzettnek, és a címzett az átvételt igazolta, illetve ha telefaxon került elküldésre, az átvétel megtörténtének visszaigazolásával.

VII.2. A Szerződő Felek az adataikban bekövetkező mindennemű változást, különösen a Vállalkozó címének, bankszámlaszámának és adószámának változását a másik féllel a változást követő 3 naptári napon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó felet terheli a felelősség.

**VIII. Kapcsolattartás**

A keretszerződés teljesítésével kapcsolatos ügyintézésre és kapcsolattartásra a felek által felhatalmazott személyek

Megrendelő részéről:

………………………

Telefon:……………….., Fax………………, E-mail:……….

………………………..

Telefon:……………………, Fax:……………………, E-mail:…………

Vállalkozó részéről:

* ………………………………..

Telefon: ………………, Fax: ………………, E-mail: ………………

* ………………………………..

Telefon: ………………, Fax: ………………, E-mail: ………………

Az eseti megrendeléseket a Megrendelő Vállalkozó jelen pontban megjelölt kapcsolattartójának küldi meg.

A teljesítésigazolására Megrendelő részéről………………….jogosult.

**IX. A keretszerződés hatálya, megszűnése, megszüntetése, módosítása**

IX.1. A jelen keretszerződés megszűnik:

1. a határozott idő lejártával, kivéve, ha a jelen szerződés eltérően rendelkezik,
2. bármelyik fél azonnali hatályú felmondásával, a másik fél súlyos szerződésszegése esetén,
3. bármelyik fél jogutód nélküli megszűnésével,
4. a keretösszeg kimerülésével,
5. a Kbt. 143.§-ában meghatározott egyéb esetekben.

IX.2. A jelen keretszerződést bármelyik fél jogosult indokolás nélkül 30 napos felmondási idővel írásban felmondani. A felmondás nem érinti a folyamatban lévő teljesítéseket.

A szerződés megszűnésekor a Szerződő Felek kötelesek egymással elszámolni. A keretszerződés megszűnése esetén az eseti megrendelések is hatályukat vesztik.

IX.3. A jelen keretszerződést a Szerződő Felek csak közös megegyezéssel, írásban, és a Kbt. 141. §-ának rendelkezéseire figyelemmel módosíthatják.

IX.4. A Megrendelő jogosult és egyben köteles a szerződést felmondani a Kbt. 143.§ (3) bekezdése értelmében - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel,

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

Ezen pontban foglaltak szerinti felmondás esetén Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

IX.5. A Vállalkozó tudomásul veszi, hogy a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé kell tennie, továbbá a IX.4. pont szerinti ügyletekről haladéktalanul értesíti a Megrendelőt.

## X. Üzleti titok, közérdekű adatok

X.1.A Szerződő Felek megállapodnak abban, hogy a jelen megállapodásban foglaltakat, valamint a teljesítésük során az egymásnak átadott információkat bizalmasan kezelik. Ez értelemszerűen nem vonatkozik azokra az információkra, amelyek titokban tartását jogszabály nem teszi lehetővé.

X.2. A Vállalkozó a szerződés aláírásával elfogadja az Állami Számvevőszék ellenőrzési jogosultságát, illetve – a közpénzek felhasználásának nyilvánosságáról szóló rendelkezések értelmében – a megkötendő szerződés lényeges tartalmára vonatkozóan a tájékoztatást üzleti titokra hivatkozással nem tagadja meg és e követelményeket a szerződés teljesítésébe bevonni kívánt valamennyi alvállalkozóval szemben is érvényesíti. Vállalkozó tudomásul veszi, hogy az Állami Számvevőszékről szóló 2011. évi LXVI. törvény 5. §-ának (5) bekezdésében foglaltak alapján az ÁSZ vizsgálhatja az államháztartás alrendszereiből finanszírozott beszerzéseket és az államháztartás alrendszereinek vagyonát érintő szerződéseket a megrendelőnél, a megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködő valamennyi gazdálkodó szervezetnél. Vállalkozó tudomásul veszi, hogy az, aki az államháztartás valamely alrendszerével pénzügyi, illetve üzleti kapcsolatot létesít, kérésre köteles a jogviszonnyal összefüggő és a közérdekből nyilvános adatokra vonatkozóan tájékoztatást adni, valamint azt, hogy a költségvetési pénzeszközök felhasználásának nyilvánosságára tekintettel a szerződés lényeges tartalmáról a tájékoztatás üzleti titok címen nem tagadható meg.

**XI. Vegyes rendelkezések**

XI.1. A jelen keretszerződéssel kapcsolatban felmerülő jogvitákban- beleértve annak érvényessége, értelmezése vagy megszüntetése iránti jogvitákat - a Szerződő Felek az egymás közötti tárgyalásos megegyezést részesítik előnyben.

XI.2. A jelen keretszerződésben nem szabályozott kérdésekben a Polgári Törvénykönyvről szóló 2013. évi V. törvény és a közbeszerzésekről szóló 2015. évi CXLIII. törvény rendelkezései az irányadóak.

XI.3. Jelen keretszerződés elválaszthatatlan mellékletét képezi – külön fizikai csatolás nélkül is – a szerződéskötést megelőző közbeszerzési eljárás teljes iratanyaga.

XI. 4. Jelen keretszerződés a szerződés aláírásnak napján lép hatályba.

XI.5. Jelen keretszerződés 6 egymással mindenben megegyező példányban készült, melyből 4 példány a Megrendelőt és 2 példány a Vállalkozót illeti meg.

XI.7. A Szerződő Felek képviselői jelen keretszerződést, mint akaratukkal minden esetben megegyezőt, közös elolvasás és értelmezés után jóváhagyólag írták alá.

Budapest, …..…………………….

|  |  |
| --- | --- |
| …………………………… | ……………………………… |
| MegrendelőBudapest Főváros X. kerület Kőbányai Önkormányzat Kovács Róbert polgármester megbízásából Dr. Pap Sándor alpolgármester | Vállalkozó |

Pénzügyi ellenjegyzés:

 Végh Erzsébet

 osztályvezető

Szakmai és jogi szignáló:

|  |  |
| --- | --- |
| …………………………… | ……………………………… |
| Hegedűs Károlyaljegyző | dr. Aziz-Malak Nórajogász |

1. Amennyiben nem kíván igénybe venni, úgy írja be, hogy „Nem kíván igénybe venni” [↑](#footnote-ref-1)
2. mikro-, kis- vagy középvállalkozás a 2004. évi XXXIV. törvény meghatározásai szerint – a megfelelő választ a jogszabály rendelkezéseinek tanulmányozását követően kérjük megadni. [↑](#footnote-ref-2)
3. A nem alkalmazandó szövegrészt kérjük törölni. [↑](#footnote-ref-3)
4. Kérjük a nyilatkozatot aláíró személye szerint a megfelelő részt aláhúzni! [↑](#footnote-ref-4)
5. A nyilatkozattevő személye szerint a megfelelő rész aláhúzandó! Maximum 2 referenciából származhat az alkalmassági minimumkövetelménynek való megfelelés! [↑](#footnote-ref-5)
6. Amennyiben nem kíván igénybe venni, úgy írja be, hogy „Nem kíván igénybe venni” [↑](#footnote-ref-6)